שותל זרע באצבע נעוצה באדמה אבל השדה אינסופי מה ישנה עוד שתיל אחד, הוא חושב אולי אתן לו שם אולי אגיד - זה השתיל שלי. המטבע לא זז ניסיתי להרים אותו ניסיתי לדחוף אותו ניסיתי לנער אותו חבל שהמטבע לא זז. נפל לי האף איני יודע היכן אפי תעזרו לי ידידיי בשעת צרתי כי אפי מאוד יקר לי אולי הוא מריח שטרות מזיעים או טוסיקים מצחינים אולי הוא מתבשם מפרחים או מיני תבלינים אולי הוא מצונן וזקוק לטישו אולי הוא זרוק ברחובות, מקבץ נדבות, יישן בחדרי-מדרגות אפי, אפי, היכן אתה השמע את קולך כי שוממים חיי בלעדיך חזור הביתה, אני פה מחכה הכנתי לך שעועית ודייסה ופודינג סידרתי את החדר כמו שאתה אוהב בגדיך תלויים מיותמים בארונות מיטתך הרחבה ריקה, הכר מיותם מה רב עיצבוני על כי אינך עימדי שוב נא, אל תפחד אין מי שירחרח את הג'חנון שלי.